ডেস্ক রিপোর্ট : আওয়ামী লীগের যুগ্ম সাধারণ সম্পাদক মাহবুব-উল আলম হানিফের বাসা লক্ষ্য করে তিনটি ককটেল ছুঁড়ে মেরেছে দুর্বৃত্তরা। শনিবার বেলা ৩টার দিকে গুলশান আজাদ মসজিদের কাছে ৫/এ নম্বর সড়কের ১৫৫ নম্বর বাসা (এখানে হানিফ বসবাস করেন) লক্ষ্য করে তিনটি ককটেল ছুঁড়ে মারা হয়। পুলিশ ও স্থানীয়রা জানায়, একটি মোটর সাইকেলে করে দুপুরে দুই যুবক বাসাটি লক্ষ্য করে ককটেল নিক্ষেপ করে দ্রুত পালিয়ে যায়। তবে ককটেল তিনটি বিস্ফোরিত হয়নি। খবর পেয়ে গুলশান থানা পুলিশ ও ডিএমপির বোম্ব ডিসপোজাল ইউনিট দ্রুত ঘটনাস্থলে যায়।